b'\n_START_ARTICLE_\nKlip\xc4\x97jas\n_START_SECTION_\nDekoracinis naudojimas\n_START_PARAGRAPH_\nPlinijus Vyresnysis apra\xc5\xa1\xc4\x97 paprot\xc4\xaf klip\xc4\x97juose pie\xc5\xa1ti prot\xc4\x97vi\xc5\xb3 portretus iki juosmens, o klip\xc4\x97jus kabinti \xc5\xa1ventyklose ar kitose vie\xc5\xa1ose vietose. I\xc5\xa1 to kilo pavadinimas klip\xc4\x97jiniai portretai (angl. clipeus portraits), kuriuo vadina apvalius portretinius bareljefus architekt\xc5\xabriniuose medalionuose.\n_START_SECTION_\nRom\xc4\x97n\xc5\xb3 naudojimas\n_START_PARAGRAPH_\nLegionieri\xc5\xa1kus skutus (lot. scutum)\xc2\xa0\xe2\x80\x93 sta\xc4\x8diakampius i\xc5\xa1gaubtus skydus\xc2\xa0\xe2\x80\x93 nustojo naudoti III a. Kariuomen\xc4\x97 \xc4\x97m\xc4\x97 naudoti iki tol auksiliarij\xc5\xb3 naudotus ovalius ar apvalius skydus klip\xc4\x97jus. \xc5\xa0ie skydai, pagal Dura ir Nydam vietov\xc4\x97se rastus pavyzd\xc5\xbeius, buvo sudaryti i\xc5\xa1 vertikali\xc5\xb3 suklijuot\xc5\xb3 lent\xc5\xb3, i\xc5\xa1 abiej\xc5\xb3 pusi\xc5\xb3 aptraukt\xc5\xb3 da\xc5\xbeyta oda. Skydo kra\xc5\xa1tai b\xc5\xabdavo aptraukti dygsniuota \xc5\xbealiamine oda, kuri d\xc5\xbei\xc5\xabdama susitraukdavo ir sutvirtindavo skyd\xc4\x85. Toks skydo apkra\xc5\xa1tavimas buvo lengvesnis, nei ankstesniuose Romos skyduose naudoti vario lydini\xc5\xb3 apkra\xc5\xa1tai.'